CELEX: 62008TN0481
Language: lt
Date: 2008-11-05 00:00:00
Title: Byla T-481/08 2008 m. lapkričio 5 d. pareikštas ieškinys byloje Alisei prieš Komisiją

10.1.2009   
            
            
               LT
            
            
               Europos Sąjungos oficialusis leidinys
            
            
               C 6/40
            
         2008 m. lapkričio 5 d. pareikštas ieškinys byloje Alisei prieš Komisiją
   
   (Byla T-481/08)
   (2009/C 6/79)
   Proceso kalba: italų
   Šalys
   
      Ieškovė: Alisei ONG (Roma, Italija), atstovaujama advokatų F. Sciaudone, R. Sciaudone, S. Gobbato
   
      Atsakovė: Europos Bendrijų Komisija
   Ieškovės reikalavimai
   
               —
            
            
               panaikinti 2008 m. rugpjūčio 19 d. Komisijos sprendimą D(2007) 8449;
            
         
               —
            
            
               nurodyti Komisijai atlyginti ieškovės patirtą žalą;
            
         
               —
            
            
               priteisti iš Komisijos bylinėjimosi išlaidas.
            
         Ieškinio pagrindai ir pagrindiniai argumentai
   Ieškovė nevyriausybinė organizacija, veikianti tarptautinio vystymosi bendradarbiavimo ir humanitarinės pagalbos srityse ginčija Komisijos sprendimą, patvirtinantį 2006 m. birželio mėn. pradėtos audito procedūros, kurios metu buvo tikrinamos tam tikros sutartys, sudarytos su ieškove, teisėtumą ir dėl to sustabdantį mokėjimus. Komisija taip pat ieškovei pateikė galutinę Ernst & Young ataskaitą, pranešdama, kad ši ataskaita yra patikima techninė bazė, leidžianti imtis priemonių, t. y. pradėti procedūrą dėl bendros 4 750 121 EUR sumos išieškojimo.
   Grįsdama savo reikalavimus ieškovė nurodo:
   
               —
            
            
               gero administravimo ir rūpestingumo principų pažeidimą atliekant administracinius veiksmus, nes ieškovės atžvilgiu buvo vykdoma administracinė procedūra, kurios vykdymo būdai buvo aiškiai apibrėžti, tačiau vėliau ji sužinojo, kad iš tikrųjų ši procedūra skyrėsi (kiek tai susiję su jos tikslu ir vykdymo būdais) nuo tos, apie kurią jai buvo iš anksto pranešta. Konkrečiai atsakovė pirmiausia nusprendė pradėti audito procedūrą, prieš patvirtindama išvadas, gautas pasinaudojant kita patikrinimo priemone, vadinama „suderinta procedūra“, apie kurią ieškovė nebuvo informuota;
            
         
               —
            
            
               nuostatų, reglamentuojančių senaties terminą, pažeidimą, nes sprendimu nurodoma gražinti visas sumas, neišskiriant tų, kurių grąžinimo atsakovė negali reikalauti dėl pasibaigusio senaties termino.
            
         Ieškovė taip pat nurodo savo teisės į gynybą ir proporcingumo principo pažeidimą.
   Galiausiai ieškovė prašo priteisti iš Komisijos jos patirtą žalą.